தட்சிணம்:தென்னிந்தியத் தொன்மங்களும் நீதிக்கதைகளும் — மறுவிளக்கம்

**தட்சிணம்:தென்னிந்தியத் தொன்மங்களும் நீதிக்கதைகளும் — மறுவிளக்கம்**  *(Dakshin: South Indian Myths and Fables Retold)*  என்பது தென்னிந்தியாவைச் சேர்ந்த 15 நாட்டுப்புறக் கதைகளின் தொகுப்பாகும். தட்சிணம் என்பது  தெற்கு பகுதி ஆகும். *நிதின் குசலப்பா* என்பவரால் எழுதப்பட்ட இந்நூலுக்கு, பரி சதர்கர் (கலைப்படைப்புகள் மற்றும் அட்டைப்படம்) மற்றும் இஷா நகர் (அட்டை வடிவமைப்பு) ஆகியோர் சித்திரங்களை வழங்கியுள்ளனர். இது 2023-ஆம் ஆண்டில், நியூயார்க்கு  பெங்குயின் ரேண்டம் ஹவுஸ் நிறுவனத்தின் ஒரு பிரிவான *பஃபின் இந்தியா*  வெளியீடாக வெளிவந்தது. இப்புத்தகம் மாய வித்தைகள் செய்யும் மந்திரவாதிகள், கடவுள்கள், தேவதைகள், விலங்குகள், கிராம மக்கள், வேட்டையாளர்கள், மன்னர்கள் மற்றும் இராணிகள் ஆகியோரைப் பற்றிய கதைகளைக் கொண்டுள்ளது. இந்நூலில் இடம்பெற்றுள்ள நாட்டுப்புறக் கதைகள், பல்வேறு மூலங்களிலிருந்து பெறப்பட்டவை. புத்தகங்கள், உள்ளூர் கோவில்களில் பாடப்படும் பாடல்கள், வட்டார மொழிக் கவிதைகள், பிரபலமான நாட்டுப்புறக் கதைகளின் மறுவடிவங்கள், திரைப்படங்கள் மற்றும் சித்திரக்கதை நூல்கள் (comic books) எனப் பலதரப்பட்ட ஆதாரங்களிலிருந்து இவை தொகுக்கப்பட்டுள்ளன.  புனைகதை வடிவத்திலான இந்நூல், முதன்மையாகக் குழந்தைகள் மற்றும் இளம் வயதினருக்காகவே படைக்கப்பட்டுள்ளது.

## கதைகள்

1. ஒருபோதும் தளராத மைனாவின் கதை

2. பாலா நாகம்மாவும் தீய மந்திரவாதியும்

3. ராட்சதச் செங்கங்காரு, அரசி மற்றும் வேடன்

4. பாடும் பறையின் கதை

5. விட்டுணுவின் ஆசிகள்

6. பூனையும் ஈயின் சுவையான கஞ்சியும்

7. பசுவும் புலியும்

8. ஏழு தேவதை இளவரசிகள்

9. கடைசிச் சூரியனின் கதை

10. கஞ்சனின் கதை

11. காட்டு நதியின் கதை

12. சிறுவன் வெற்றியாளனின் கதை

13. நல்ல சிறுவனின் கதை

14. நிலவு இளவரசன்

15. முனிவரும் நதியும் 

## வரவேற்பு

மும்பையைச் சேர்ந்த மிட் டே நாளிதழின் சம்மோகினி கோசு, "குசலப்பாவின் எழுத்து நடை, அதன் விரிவான மற்றும் ஆழமான ஆய்வின் மூலம் வாசகர்களை வெகுவாக ஈர்க்கிறது," என்று குறிப்பிட்டுள்ளார். 

எச்டி மீடியா-வின் கீழ் புது தில்லியைத் தளமாகக் கொண்டு வெளியாகும் மிண்ட்  இதழின் ஸ்வேதா சரண் பின்வருமாறு கூறுகிறார்: "இந்தியாவின் நீதிக்கதைகளையும் தொன்மங்களையும் மறுவடிவம் கொடுத்து ஆவணப்படுத்துவதில் மிகுந்த ஆர்வம் கொண்ட நிதின் குசலப்பா MP, தனது சமீபத்திய நூலான 'தென்னிந்தியத் தொன்மங்களும் நீதிக்கதைகளும் — மறுவிளக்கம்' என்பதில் தென் இந்தியாவின் 15 அற்புதமான நாட்டுப்புறக் கதைகளைத் தொகுத்துள்ளார். பஃபின் இந்தியா (நியூயார்க்கு  பெங்குயின் ரேண்டம் ஹவுஸ்ன் ஒரு பதிப்பு நிறுவனம்) வெளியிட்ட இந்நூல், தீய மந்திரவாதிகள், கடவுள்கள், தேவதைகள், விலங்குகள், கிராம மக்கள், வேடர்கள், மன்னர்கள் மற்றும் அரசியர் பற்றிய கதைகளால் நிறைந்துள்ளது". 

எழுத்தாளர் சி.பி. பெல்லியப்பா, இசுடார் ஆஃப் மைசூர்  இதழில் பின்வருமாறு எழுதுகிறார்: "இக்கதைகளை மறுவடிவம் கொடுத்துச் சொல்லும்போது, ​​நிதின் தனது தனித்துவமான எழுத்து நடையின் மூலம் அவற்றுக்குப் புதியதொரு சுவையைச் சேர்த்துள்ளார்... இக்கதைகள் ஒவ்வொன்றும் வாசகர்களைக் கற்பனை உலகச் சுழலில் அழைத்துச் செல்கின்றன. கதையின் விறுவிறுப்பு உச்சத்தை அடையும்போது, ​​அடுத்து என்ன நடக்கும் என்ற ஆவலுடன் வாசகர்கள் கதையின் மையச் சுழலுக்குள் ஈர்க்கப்படுகிறார்கள். ஒவ்வொரு கதையும் தவிர்க்க முடியாத வகையில் ஒரு எதிர்பாராத முடிவைக் கொண்டுள்ளது. மேலும் ஒவ்வொரு கதையும் ஒரு நீதிபோதனையை உள்ளடக்கியுள்ளது. இந்நூல் ஒன்பது வயது மற்றும் அதற்கு மேற்பட்ட வயதுடைய குழந்தைகளை இலக்காகக் கொண்டு உருவாக்கப்பட்டுள்ளது. எனினும், இளம் வயதினர், பெரியவர்கள் மற்றும் முதியவர்கள் என அனைவரும் இரசிக்கக்கூடிய ஒரு தொகுப்பாக இது அமைந்துள்ளது... இந்நூல் ஒரு செவ்வியல் படைப்பாக (classic) உருவெடுக்கும் பாதையில் பயணித்துக் கொண்டிருக்கிறது". 

2023ஆம் ஆண்டு நவம்பரில் தி புக் ரெவ்யூ விமர்சன இதழில், முகமது ஃபைசான் மோகிம் இந்நூலைப் பற்றி எழுதியுள்ளார். இவர் பின்வருமாறு கூறுகிறார்:  "குசலப்பாவின் தேர்ந்த கதை சொல்லும் பாணி, வாசகர்களை அடுத்த திருப்பத்தை ஆவலுடன் எதிர்பார்க்கச் செய்வதுடன், நாட்டுப்புறக் கதைகளின் உலகத்தை இரசிப்பதற்கான தாராளமான வாய்ப்புகளையும் வழங்குகிறது. இருப்பினும், கட்டுக்கதைகள், தொன்மங்கள்  மற்றும் நாட்டுப்புறக் கதைகள் (folktales) ஆகியவற்றுக்கு இடையிலான வேறுபாடுகளைத் தெளிவுபடுத்த ஆசிரியர் இதில் முயலவில்லை. அறிமுகவுரையில் இதுகுறித்த ஒரு குறிப்பு இடம்பெற்றிருந்தால், இளம் வாசகர்களுக்கு — ஒன்றுக்கொன்று மாற்றாகப் பயன்படுவதாகத் தோன்றும் — இச்சொற்கள் குறித்த தெளிவு கிடைத்திருக்கும்... குசலப்பாவின் இந்தக் கதை மறுவடிவாக்கம், வாசகர்களைப் பொருளின் புதிய பரிமாணங்களைக் கண்டறிய நிச்சயம் தூண்டுவதாக அமையும்."

## விருதுகள்

'தட்சிணம்' நூல், 2023-ஆம் ஆண்டிற்கான 'அட்ட கலாட்டா-பெங்களூரு இலக்கிய விழா புத்தக பரிசு' விருதின், குழந்தைகளுக்கான புனைகதை பிரிவில் இறுதிப் பட்டியலுக்குத் தேர்ந்தெடுக்கப்பட்டது. 2025-ஆம் ஆண்டில், இந்நூல் இதன் ஆசிரியருக்கு, குழந்தைகளுக்கான இலக்கியத் துறையில் இந்தியாவின் மிக உயர்ந்த தேசிய விருதான சாகித்ய அகாதமியின் 'பால சாகித்ய புரஸ்கார்' விருதைப் பெற்றுத் தந்தது.

## மேற்கோள்கள்

பகுப்பு:இந்திய நூல்கள்
பகுப்பு:2023 நூல்கள்
பகுப்பு:இந்தியப் பண்பாட்டு வரலாறு